ગાંધીનગર/બેંગાલુરુ– રાજકારણ કોને કહેવાય અને સત્તાના ખેલ કોને કહેવાય, સત્તા કયારે પરિવર્તન પામે અને ત્યાર પછી શું થાય! આવી જ કંઈક સ્થિતિ ઉભી થઈ છે કર્ણાટકમાં… કર્ણાટકના રાજ્યપાલ ગુજરાતના સીનીયર નેતા વજુભાઈ વાળા છે. વિધાનસભા પરિણામ આવી ગયાં છે અને ત્રિશંકુ વિધાનસભા સર્જાઈ છે, કોઈ એક પક્ષને સ્પષ્ટ બહુમતી નથી, ત્યારે હવે રાજ્યપાલ વજુભાઈ વાળા કર્ણાટકમાં કોને સરકાર રચવા આમંત્રણ આપે છે, તેના પર બધો મદાર છે, એટલે કે ફાઈનલ નિર્ણય વજુભાઈ કરશે. આજની સ્થિતમાં જોઈએ તો કર્ણાટકમાં પૂર્વ પીએમ એચડી દેવગોવડા તેમની પાર્ટી જેડીએસ કોંગ્રેસના સમર્થન સાથે કિંગમેકરની ભૂમિકામાં છે. બીજી તરફ રાજ્યપાલ વજુભાઈ વાળા નક્કી કરશે કે સરકાર રચવાનો પહેલો હક કોનો છે.